Pakuotės lapelis: informacija vartotojui
Perindopril/Indapamide Teva 2,5 mg/0,625 mg plėvele dengtos tabletės
perindoprilio tozilatas / indapamidas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1.	Kas yra Perindopril/Indapamide Teva ir kam jis vartojamas
2.	Kas žinotina prieš vartojant Perindopril/Indapamide Teva 
3.	Kaip vartoti Perindopril/Indapamide Teva 
4.	Galimas šalutinis poveikis
1. Kaip laikyti Perindopril/Indapamide Teva 
1. Pakuotės turinys ir kita informacija


1. Kas yra Perindopril/Indapamide Teva ir kam jis vartojamas

Kas yra Perindopril/Indapamide Teva ir kam jis vartojamas?
Perindopril/Indapamide Teva yra dviejų veikliųjų medžiagų, perindoprilio ir indapamido, derinys. Jis yra antihipertenzinis preparatas, vartojamas didelio kraujospūdžio ligai (hipertenzijai) gydyti suaugusiems pacientams. 

Kam vartojamas Perindopril/Indapamide Teva?
Perindoprilis priklauso vaistų, vadinamų angiotenziną konvertuojančio fermento (AKF) inhibitoriais, grupei. Šie vaistai plečia kraujagysles, todėl širdžiai darosi lengviau varinėti jomis kraują. Indapamidas yra diuretikas. Diuretikai didina šlapimo išskyrimą per inkstus. Tačiau indapamidas skiriasi nuo kitų diuretikų, nes jis tik šiek tiek padidina išskiriamo šlapimo kiekį. Kiekviena iš šių veikliųjų medžiagų mažina kraujospūdį, ir jų bendras poveikis reguliuoja kraujospūdį.


2.	Kas žinotina prieš vartojant Perindopril/Indapamide Teva

Perindopril/Indapamide Teva vartoti draudžiama:
· jeigu yra alergija (padidėjęs jautrumas) perindopriliui, bet kuriam kitam AKF inhibitoriui, indapamidui, bet kokiam kitam sulfonamidui arba bet kuriai pagalbinei šio vaisto medžiagai (jos išvardytos 6 skyriuje);
· jeigu anksčiau besigydant AKF inhibitoriais Jums buvo tokių simptomų kaip švokštimas, veido arba liežuvio patinimas, stiprus niežėjimas ar sunkus odos išbėrimas, arba jei panašių simptomų (būklė, vadinama angioneurozine edema) Jums ar Jūsų giminaičiams buvo atsiradę kitomis aplinkybėmis;
· jei sergate sunkia kepenų liga arba yra būklė, vadinama kepenų encefalopatija (degeneracine galvos smegenų liga);
· jei sergate sunkia inkstų liga dėl kurios sumažėja inkstų aprūpinimas krauju (inkstų arterijos stenozė);
· jei Jums atliekama dializė arba kurios nors kitos rūšies kraujo filtracija. Priklausomai nuo dializei naudojamos įrangos, Perindopril/Indapamide Teva Jums gali netikti;
· jei kalio kiekis Jūsų kraujyje yra mažas;
· jei įtariama, kad Jums gali būti negydytas dekompensuotas širdies nepakankamumas (didelis skysčių susikaupimas, kvėpavimo pasunkėjimas);
· jei esate nėščia daugiau nei 3 mėnesius (ankstyvo nėštumo metu Perindopril/Indapamide Teva taip pat geriau nevartoti – žr. skyrių „Nėštumas,žindymo laikotarpis ir vaisingumas“);
· jeigu Jūs sergate cukriniu diabetu arba Jūsų inkstų veikla sutrikusi ir Jums skirtas kraujospūdį mažinantis vaistas, kurio sudėtyje yra aliskireno;
· jeigu jūs vartojote arba šiuo metu vartojate sakubitrilo ir valsartano derinį – vaistą  širdies nepakankamumo gydymui, nes padidėja angioneurozinės edemos (staigaus poodinio audinio patinimo tokiose vietose, kaip ryklė) pavojus (žr. skyrius “Įspėjimai ir atsargumo priemonės“ ir „Kiti vaistai ir Perindopril/Indapamide Teva“).
· 

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Perindopril/Indapamide Teva:
-	jeigu vartojate kurį nors iš toliau išvardytų vaistų, gali padidėti angioneurozinės edemos atsiradimo rizika:
· racekadotrilį,vartojamą viduriavimui gydyti;
· temsirolimuzą, sirolimuzą, everolimuzą ir kitų vaistų, priklausančių vadinamųjų mTor inhibitorių klasei (vartojami, norint išvengti persodintų organų atmetimo reakcijos);
· linagliptiną, saksagliptiną, sitagliptiną, vildagliptiną ir kitus, priklausančius gliptinais vadinamų vaistų klasei (vartojamus cukriniam diabetui gydyti);
· sakubitrilį (tiekiamas kaip fiksuotų dozių derinys su valsartanu), vartojamas ilgalaikiam širdies nepakankamumui gydyti;
· jeigu Jums yra aortos stenozė (pagrindinės kraujagyslės, išeinančios iš širdies, susiaurėjimas), hipertrofinė kardiomiopatija (širdies raumens liga) arba inkstų arterijos stenozė (arterijų, aprūpinančių inkstus krauju, susiaurėjimas);
· jei sergate širdies nepakankamumu arba kitomis širdies ligomis;
· jei sergate inkstų liga arba jums atliekamos dializės;
· jei Jūs sergate raumenų liga, kuri pasireiškia raumenų skausmu, jautrumu, silpnumu arba spazmais;
· jeigu yra nenormaliai padidėjusi hormono, vadinamo aldosteronu, koncentracija Jūsų kraujyje (pirminis aldosteronizmas);
· jei sergate kepenų liga;
· jei sergate kolagenoze (odos liga), pvz., sistemine raudonąja vilklige ar sklerodermija;
· jei sergate ateroskleroze (arterijų sukietėjimas);
· jei sergate hiperparatiroidizmu (sustiprėjusi prieskydinės liaukos veikla);
· jei sergate podagra;
· jei sergate cukriniu diabetu;
· jei ribojate druskos kiekį maiste arba vartojate druskos pakaitalus, kuriuose yra kalio;
· jei vartojate ličio preparatus ar kalį tausojančius diuretikus (spironolaktoną, triamtereną) arba kalio papildus, nes jų negalima vartoti kartu su Perindopril/Indapamide Teva (žr. skyrių „Kiti vaistai ir Perindopril/Indapamide Teva“);
· jeigu esate senyvo amžiaus;
· jeigu buvo padidėjusio jautrumo šviesai reakcijų;
· jeigu pasitaikė sunki alerginė reakcija, kurios metu sutino veidas, lūpos, burna, liežuvis arba ryklė, kurie gali sukelti rijimo arba kvėpavimo sunkumus (angioneurozinė edema). Tai gali įvykti bet kuriuo gydymo laikotarpiu. Jeigu jums atsirastų tokių simptomų, turite nutraukti gydymą ir nedelsiant kreiptis į gydytoją;
· jeigu vartojate kurį nors iš šių vaistų padidėjusiam kraujospūdžiui gydyti:
- angiotenzino II receptorių blokatorių (AIIRB) (vadinamąjį sartaną, pavyzdžiui, valsartaną, telmisartaną, irbesartaną), ypač jei turite su diabetu susijusių inkstų sutrikimų.
- aliskireną.
· jeigu Jums susilpnėja regėjimas arba atsiranda akių skausmas. Šie simptomai gali būti skysčio susikaupimo akies kraujagysliniame dangale (tarp gyslainės ir skleros) (chorioidinė efuzija) arba padidėjusio akispūdžio požymiai ir gali atsirasti po kelių valandų ar net savaičių nuo Perindopril/Indapamide Teva vartojimo pradžios. Tai gali sukelti nuolatinį regos netekimą, jeigu negydoma. Jeigu Jums yra buvusi alergija penicilinui arba sulfamidui, Jums yra didesnė rizika šiam sutrikimui atsirasti.

Jūsų gydytojas gali reguliariai ištirti Jūsų inkstų funkciją, kraujospūdį ir elektrolitų kiekį (pvz., kalio) kraujyje.

Taip pat žiūrėkite informaciją, pateiktą poskyryje „Perindopril/Indapamide Teva vartoti negalima“:
· jeigu esate juodaodis, nes gali būti didesnė angioneurozinės edemos rizika, ir šis vaistas gali mažiau veiksmingai mažinti Jūsų kraujospūdį negu baltaodžiams;
· jeigu jums atliekamos dializės naudojant didelio pralaidumo membranas;

Angioneurozinė edema
Buvo pranešta apie angioneurozinės edemos (sunkios alerginės reakcijos, kurios metu patinsta veidas, lūpos, liežuvis ar ryklė, tampa sunku ryti ar kvėpuoti) atvejus pacientams, gydytiems AKF inhibitoriais, įskaitant Perindopril/Indapamide Teva. Ši reakcija gali pasireikšti bet kuriuo gydymo kurso metu. Jeigu Jums atsiranda tokių simptomų, būtina nutraukti Perindopril/Indapamide Teva vartojimą ir nedelsiant kreiptis į gydytoją. Taip pat žr. 4 skyrių.

Jeigu manote, kad esate nėščia (arba galite būti pastojusi), privalote pasakyti apie tai gydytojui. Perindopril/Indapamide Teva nerekomenduojama vartoti ankstyvuoju nėštumo laikotarpiu. Jeigu esate nėščia daugiau kaip 3 mėnesius, šio vaisto negalima vartoti, nes šiuo nėštumo laikotarpiu vartojamas preparatas gali labai pakenkti Jūsų kūdikiui (žr. skyrių „Nėštumas, žindymo laikotarpis ir vaisingumas“).

Vartodami Perindopril/Indapamide Teva pasakykite savo gydytojui arba medicinos personalui:
· jeigu Jums bus atliekama anestezija ir (arba) operacija;
· jeigu neseniai vėmėte ar viduriavote, arba netekote skysčių;
· jeigu Jums bus taikoma dializė ar mažo tankio lipoproteinų aferezė (cholesterolio pašalinimas iš kraujo specialiu aparatu);
· jeigu Jums ruošiamasi atlikti desensibilizaciją, kad būtų sumažintas alerginis bičių ar vapsvų įgėlimo poveikis;
· jeigu Jums ruošiamasi atlikti tyrimą su jodo turinčiais kontrastiniais preparatais (medžiagomis, leidžiančiomis pamatyti organus, pvz., inkstus arba skrandį, rentgenologinio tyrimo metu);
· jeigu vartojant Perindopril/Indapamide Teva, pakito Jūsų regėjimas arba skauda vieną akį ar abi akis. Tai gali rodyti, kad Jums pasireiškė glaukoma (padidėjo akispūdis). Turite nutraukti gydymą Perindopril/Indapamide Teva ir kreiptis į gydytoją.

Sportininkai turi žinoti, kad vartojant Perindopril/Indapamide Teva sudėtyje yra veikliosios medžiagos (indapamido), dėl kurios poveikio dopingo testo reakcija gali būti teigiama.

Vaikams ir paaugliams
Perindopril/Indapamide Teva negalima vartoti vaikams.

Kiti vaistai ir Perindopril/Indapamide Teva 
Jeigu vartojate ar neseniai vartojote kitų vaistų arba dėl to nesate tikri, apie tai pasakykite
gydytojui arba vaistininkui.

Perindopril/Indapamide Teva reikia vengti vartoti kartu su:
· ličiu (vartojamu manijai arba depresijai gydyti);
· aliskirenu (vaistu hipertenzijai gydyti), jei nesergate cukriniu diabetu arba inkstų ligomis;
· kalio papildais (įskaitant druskos pakaitalus), kalį organizme sulaikančiais diuretikais ir kitais vaistais, kurie gali padidinti kalio kiekį jūsų kraujyje (pvz.: trimetoprimu ir kotrimoksazolu, vartojamais bakterijų sukeltoms infekcijoms gydyti; ciklosporinu, kuris slopina imuninę sistemą ir tokiu būdu apsaugo nuo persodinto organo atmetimo reakcijos; heparinu, vartojamu kraujo skystinimui norint apsisaugoti nuo krešulių susidarymo);
· estramustinu (vartojamu vėžio gydymui);
· kitais vaistais padidėjusiam kraujospūdžiui gydyti: angiotenzino konvertuojančio fermento inhibitoriais ir angiotenzino receptorių blokatoriais. 

Kitų vaistų vartojimas gali keisti gydymo Perindopril/Indapamide Teva poveikį. Gydytojui gali tekti keisti Jums paskirtų vaistų dozę ir (ar) imtis kitų atsargumo priemonių. Tokie vaistai yra:
· kiti vaistai nuo didelio kraujospūdžio;
· Jūsų gydytojui gali tekti pakeisti vaisto dozę ir (arba) imtis kitų atsargumo priemonių:
jeigu vartojate angiotenzino II receptorių blokatorių (AIIRB) arba aliskireną (taip pat žiūrėkite informaciją, pateiktą poskyriuose „Perindopril/Indapamide Teva vartoti negalima“ ir „Įspėjimai ir atsargumo priemonės“) arba diuretikai (šlapimo išskyrimą per inkstus skatinantys vaistai);
· kalį tausojantys vaistai širdies nepakankamumo gydymui: epleronas ir spironolaktonas 12,5-50 mg per parą dozėmis; 
-	vaistai, kurie dažniausiai vartojami viduriavimui gydyti (racekadotrilis) ar norint išvengti persodintų organų atmetimo (sirolimuzas, everolimuzas, temsirolimuzas ir kiti vaistai, kurie priklauso mTOR inhibitorių vaistų klasei). Žr. skyrelį „Įspėjimai ir atsargumo priemonės”;
· sakubitrilio ir valsartano derinys (vartojami ilgalaikiam širdies nepakankamumui gydyti). Žr. skyrius “Perindopril/Indapamide Teva vartoti negalima” ir “Įspėjimai ir atsargumo priemonės”);
· anestezijai sukelti vartojami vaistai;
· kontrastiniai preparatai, kurių sudėtyje yra jodo;
· moksifloksacinas, sparfloksacinas (antibiotikai, vartojami infekcinėms ligoms gydyti);
· metadonas (vartojamas priklausomybės ligoms gydyti);
· prokainamidas (sutrikusiam širdies ritmui gydyti);
· alopurinolis (podagrai gydyti);
· mizolastinas, terfenadinas ar astemizolas (antihistamininiai preparatai nuo šienligės arba alergijos);
· kortikosteroidai, kurie vartojami įvairioms ligoms, tarp jų astmai ir reumatoidiniam artritui, gydyti;
· imunosupresantai, vartojami autoimuninėms ligoms gydyti arba organų atmetimo profilaktikai po organų persodinimo (pvz., ciklosporiną, takrolimuzą);
· vaistai nuo vėžio;
· švirkščiamas eritromicinas (antibiotikas);
· halofantrinas (vartojamas gydyti tam tikroms maliarijos rūšims);
· pentamidinas (vartojamas gydyti pneumonijai);
· švirkščiami aukso preparatai (vartojami reumatoidiniam artritui gydyti);
· vinkaminas (vartojamas gydyti senų žmonių pažinimo sutrikimams ir atminties susilpnėjimui);
· bepridilis (vartojamas krūtinės anginai gydyti);
· vaistai nuo širdies ritmo sutrikimų (pvz., chinidinas, hidrochinidinas, dizopiramidas, amjodaronas, sotalolis, ibutilidas, dofetilidas, digitalis, bretiliumas);
· digoksinas arba kiti širdį veikiantys glikozidai (širdies ligoms gydyti);
· cisapridas, difemanilis (vartojami skrandžio ir virškinimo sutrikimams gydyti);
· baklofenas (raumenų įtempimui, kuris atsiranda dėl kai kurių ligų, pvz., išsėtinės sklerozės, gydyti);
· vaistai nuo cukrinio diabeto, pvz.: insulinas ar metforminas;
· kalcis ir kalcio papildai;
· stimuliuojamojo poveikio vidurius laisvinantys vaistai (pvz., senos preparatai);
· nesteroidiniai vaistai nuo uždegimo (pvz., ibuprofenas) arba didelės salicilatų (pvz., acetilsalicilo rūgšties [daugelio vaistų, kurie slopina skausmą ir mažina karščiavimą bei mažina kraujo krešėjimą, sudedamoji dalis]) dozės;
· švirkščiamas amfotericinas B (gydyti sunkioms grybelių sukeltoms ligoms);
· vaistai nuo psichikos ligų: depresijos, nerimo, šizofrenijos (pvz.: tricikliai antidepresantai, neuroleptikai) (tokie kaip amisulpridas, sultopridas, tiapridas, haloperidolis, droperidolis);
· tetrakozaktidas (Krono ligai gydyti);
· trimetoprimas (vartojamas infekcijoms gydyti);
· vazodilatatoriai, įskaitant nitratus (kraujagysles plečiantys vaistai);
· žemam kraujospūdžiui, šokui ar astmai gydyti vartojami vaistai (pvz., efedrinas, noradrenalinas arba adrenalinas).

Perindopril/Indapamide Teva vartojimas su maistu ir gėrimais
Perindopril/Indapamide Teva geriau vartoti prieš valgį.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš
vartodama šį vaistą pasitarkite su gydytoju arba vaistininku.

Nėštumas
J8s turite pasakyti gydytojui, jeigu esate nėščia (arba manote, kad galbūt esate nėščia).
Gydytojas patars Jums nustoti vartoti Perindopril/Indapamide Teva prieš pastojant arba tada, kai tik sužinote, kad esate nėščia, ir paskirs Jums kitą vaistą vietoje Perindopril/Indapamide Teva. Perindopril/Indapamide Teva  nerekomenduojama vartoti ankstyvo nėštumo metu, o jei esate nėščia daugiau kaip 3 mėnesius, Perindopril/Indapamide Teva vartoti negalima, nes šiuo nėštumo laikotarpiu vartojamas vaistas gali labai pakenkti Jūsų kūdikiui.

Žindymas
Jei žindote kūdikį, Jums Perindopril/Indapamide Teva vartoti nerekomenduojama. 
Pasakykite gydytojui, jeigu žindote ar ruošiatės žindyti. 
Nedelsdama kreipkitės į gydytoją.

Vaisingumas
Perindoprilio ir indapamido poveikis žmonių vaisingumui nežinomas.

Vairavimas ir mechanizmų valdymas
Perindopril/Indapamide Teva paprastai neveikia budrumo, bet sumažėjus kraujospūdžiui kai kuriems pacientams gali atsirasti svaigulys ar silpnumas. Tokiu atveju gali pablogėti Jūsų gebėjimas vairuoti ar valdyti mechanizmus.

Perindopril/Indapamide Teva sudėtyje yra laktozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą. 

Perindopril/Indapamide Teva sudėtyje yra natrio
Šio vaisto tabletėje yra mažiau kaip 1 mmol (23 mg) natrio, t. y. jis beveik neturi reikšmės. 


3.	Kaip vartoti Perindopril/Indapamide Teva

Perindopril/Indapamide Teva visada vartokite tiksliai, kaip nurodė gydytojas. Jeigu abejojate, kreipkitės į gydytoją arba vaistininką. 
Rekomenduojama dozė yra viena tabletė vieną kartą per parą. Jeigu Jūsų inkstų funkcija sutrikusi, gydytojas gali nuspręsti koreguoti dozę arba padidinti ją iki 2 tablečių per parą jeigu Jūsų kraujo spaudimas nėra gerai kontroliuojamas. Geriausia tabletę išgerti ryte prieš valgį. Tabletę reikia nuryti užsigeriant stikline vandens. 
Vagelė skirta tik tabletei perlaužti, kad būtų lengviau nuryti, bet ne jai padalyti į lygias dozes.

Pavartojus per didelę Perindopril/Indapamide Teva dozę
Jei išgėrėte per daug tablečių, tuoj pat kreipkitės į artimiausios ligoninės skubios pagalbos skyrių arba nedelsiant pasakykite apie tai gydytojui. Perdozavus preparato, labiausiai tikėtinas poveikis kraujospūdžio sumažėjimas. Jei pasireiškia labai smarkus kraujospūdžio sumažėjimas (pasireiškiantis pykinimu, vėmimu, traukuliais, galvos svaigimu, mieguistumu, sumišimu, šlapimo kiekio pakitimais) atsigulus ir pakėlus aukščiau kojas gali būklė pagerėti.

Pamiršus pavartoti Perindopril/Indapamide Teva
Labai svarbu vaistus vartoti kiekvieną dieną, nes tik reguliarus gydymas yra veiksmingas. Jei užmiršote pavartoti Perindopril/Indapamide Teva, kitą dozę išgerkite įprastu laiku. Negalima vartoti dvigubos dozės norint kompensuoti praleistą dozę.

Nustojus vartoti Perindopril/Indapamide Teva 
Didelio kraujospūdžio liga įprastai gydoma visą gyvenimą, todėl prieš nutraukdamas šio vaisto vartojimą, pasitarkite su gydytoju.
Jeigu kiltų daugiau klausimų dėl šio preparato vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Jeigu atsiranda bet kuris toliau išvardytas poveikis, kuris gali būti pavojingas, nedelsiantnutraukite vaisto vartojimą ir kreipkitės į gydytoją:
· dėl žemo kraujospūdžio stipriai svaigsta galva arba alpstate (dažnas: gali pasireikšti rečiau kaip 1 iš 10 asmenų);
· bronchų spazmas (spaudimas krūtinėje, švokštimas, dusulys ar apsunkintas kvėpavimas) (nedažnas: gali pasireikšti rečiau kaip 1 iš 100 asmenų);
· sutinsta veidas, lūpos, burna, liežuvis arba gerklė, tampa sunku kvėpuoti (angioneurozinė edema) (žr. 2 skyrių “Įspėjimai ir atsargumo priemonės”) (nedažnas: gali pasireikšti rečiau kaip 1 iš 100 asmenų);
-	intensyvios odos reakcijos įskaitant daugiaformę raudonę (odos išbėrimas, dažnai prasidedantis nuo raudonų niežtinčių dėmių ant veido, rankų ar kojų arba intensyvus odos bėrimas, dilgėlinė, odos paraudimas visame kūne, smarkus niežulys, pūslės, pleiskanojimas ir odos patinimas, gleivinių uždegimas (Stivenso-Džonsono sindromas arba kitos alerginės reakcijos (labai retas: gali pasireikšti rečiau kaip 1 iš 10 000 asmenų);
-	širdies ir kraujagyslių sutrikimai (nelygiai plaka širdis, krūtinės angina [krūtinės, žandikaulio ir nugaros skausmas, atsirandantis fizinio krūvio metu], širdies smūgis) (labai retas: gali pasireikšti rečiau kaip 1 iš 10 000 asmenų);
· rankų ar kojų silpnumas, kalbos sutrikimas - tai gali būti galimo insulto požymiai (labai retas: gali pasireikšti rečiau kaip 1 iš 10 000 asmenų);
-	kasos uždegimas, dėl kurio gali pasireikšti stiprus pilvo bei nugaros skausmas ir labai bloga bendra savijauta (labai retas: gali pasireikšti rečiau kaip 1 iš 10 000 asmenų), 
· odos ar akių pageltimas (gelta) – tai gali būti hepatito požymis (labai retas: gali pasireikšti rečiau kaip 1 iš 10 000 asmenų);
· gyvybei pavojingas nereguliarus širdies plakimas (dažnis nežinomas);
· smegenų veiklos sutrikimas dėl kepenų ligos (hepatinė encefalopatija) (dažnis nežinomas);
· raumenų silpnumas, mėšlungis, jautrumas ar skausmas, ypač jei tuo pačiu metu jaučiatės prastai, Jums pakilo aukšta temperatūra, kurią gali sukelti nenormalus raumenų irimas (dažnis nežinomas).
· .

Šalutinio poveikio reiškinių požymiai gali būti tokie (išvardyti mažėjančio dažnumo tvarka): 
· dažni (gali pasireikšti rečiau kaip 1 iš 10 asmenų): odos reakcijos, dažniausiai asmenims su polinkiu alerginėms ir astminėms reakcijoms, maža kalio koncentracija kraujyje, galvos skausmas, svaigulys, svaigimas, badymo ir tirpimo pojūtis kūne, regėjimo sutrikimai, ūžesys (triukšmas ausyse), kosulys, dusulys, virškinimo sutrikimai (pykinimas, vėmimas, pilvo skausmas, skonio sutrikimai, dispepsija arba virškinimo sutrikimas, viduriavimas, vidurių užkietėjimas), alerginės reakcijos (pvz.: odos išbėrimas, niežėjimas), mėšlungis, nuovargio jausmas; 
· nedažni (gali pasireikšti rečiau kaip 1 iš 100 asmenų): nuotaikos svyravimai, depresija, miego sutrikimai, dilgėlinė, purpura (taškinės kraujosruvos odoje), grupelės pūslių, inkstų pažeidimas, impotencija (nesugebėjimas pasiekti ar išlaikyti erekciją), prakaitavimas, eozinofilų (tam tikrų baltųjų kraujo ląstelių) skaičiaus padidėjimas, laboratorinių tyrimų pokyčiai: grįžtamo pobūdžio (nutraukus vartojimą) kalio kiekio padidėjimas kraujyje, mažas natrio kiekis kraujyje dėl kurios gali pasireikšti skysčių trūkumas (dehidratacija) ir kraujospūdžio sumažėjimas, mieguistumas, apkvaitimas, palpitacijos (dažnas juntamas širdies plakimas), tachikardija (dažnas širdies plakimas), hipoglikemija (labai mažas cukraus kiekis kraujyje) sergantiems cukriniu diabetu, vaskulitas (kraujagyslių uždegimas), burnos džiūvimas, padidėjusio jautrumo šviesai reakcijos (padidėjęs jautrumas saulės spinduliams), sąnarių skausmas, raumenų skausmas, krūtinės skausmas, negalavimas, periferinė edema, padidėjęs šlapalo kiekis kraujyje, padidėjęs kreatinino kiekis kraujyje, nugriuvimai;
-	reti (gali pasireikšti rečiau kaip 1 iš 1 000 asmenų): tamsios spalvos šlapimas, pykinimas ar vėmimas, raumenų mėšlungis, sumišimas ir priepuoliai. Tai gali būti būklės, vadinamos sutrikusios antidiurezinio hormono sekrecijos sindromu (SAHSS), simptomai. Staigus paraudimas, žvynelinės pasunkėjimas, šlapimo kiekio sumažėjimas arba šlapimo neišsiskyrimas, ūminis inkstų nepakankamumas, laboratorinių tyrimų pokyčiai: maža chloridų koncentracija kraujyje, maža magnio koncentracija kraujyje, padidėjęs kepenų fermentų aktyvumas, didelis bilirubino kiekis kraujyje, nuovargis;
· labai reti (gali pasireikšti rečiau kaip 1 iš 10 000 asmenų): sumišimas, , eozinofilinė pneumonija (reta plaučių uždegimo rūšis), rinitas (nosies užgulimas arba sloga), alerginė reakcija plonojoje žarnoje (žarnyno angioneurozinė edema),  pokyčiai kraujo sudėtyje – sumažėjęs baltųjų ir raudonųjų ląstelių kiekis, žemas hemoglobino kiekis, sumažėjęs kraujo plokštelių kiekis, didelis kalcio kiekis kraujyje, sutrikusi kepenų funkcija:
· dažnis nežinomas (negali būti apskaičiuotas pagal turimus duomenis): EKG pokyčiai, laboratorinių tyrimų pokyčiai: didelis šlapimo rūgšties kiekis, didelis cukraus kiekis kraujyje, susilpnėjęs regėjimas ir akių skausmas  dėl padidėjusio akispūdžio (galimi skysčio susikaupimo akies kraujagysliniame dangale (chorioidinės efuzijos) arba ūminės uždaro kampo glaukomos požymiai), rankų arba kojų pirštų spalvos pakitimas, tirpulys ir skausmas (Reino fenomenas), raumenų irimas, dažnai sukeliantis inkstų pažeidimą (rabdomiolizė). Jeigu sergate raudonąja vilklige (vienas iš kolagenozių variantas), ši liga gali pablogėti.

Gali atsirasti inkstų, kepenų ar kasos ligų, laboratorinių kraujo tyrimų pokyčių. Gydytojui gali prireikti tirti Jūsų kraują, kad galėtų stebėti Jūsų būklę.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Perindopril/Indapamide Teva

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir tablečių talpyklės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Po pirmojo tablečių talpyklės atidarymo vaistas tinkamas vartoti 100 dienų.

Tablečių talpyklę laikyti sandarią, kad vaistas būtų apsaugotas nuo drėgmės. Šio vaisto laikymui specialių temperatūros sąlygų nereikalaujama.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Perindopril/Indapamide Teva sudėtis

· Veikliosios medžiagos yra perindoprilio tozilatas ir indapamidas. Kiekvienoje plėvele dengtoje tabletėje yra 2,5 mg perindoprilio tozilato (tai atitinka 1,704 mg perindoprilio) ir 0,625 mg indapamido.
-	Pagalbinės medžiagos: laktozė monohidratas, kukurūzų krakmolas, natrio-vandenilio karbonatas, pregelifikuotas krakmolas (kukurūzų), povidonas, magnio stearatas, iš dalies hidrolizuotas polivinilo alkoholis, titano dioksidas (E171), makrogolis/PEG 3350 ir talkas.

Perindopril/Indapamide Teva išvaizda ir kiekis pakuotėje
Perindopril/Indapamide Teva 2,5 mg/0,625 mg plėvele dengta tabletė yra balta, kapsulės formos, abipus išgaubta plėvele dengta tabletė, kurios vienoje pusėje yra laužimo vagelė, kita pusė lygi.

Tablečių talpyklėje yra 30, 60, 90, 90 (3x30) arba 100 tablečių.

Gali būti tiekiamos ne visų dydžių pakuotės.

Registruotojas ir gamintojas

Registruotojas
Teva Pharma B.V.
Swensweg 5
2031 GA Haarlem
Nyderlandai

Gamintojas
TEVA Pharmaceutical Works Private Limited Company
Pallagi út 13
4042 Debrecen
Vengrija

arba

Pharmachemie B.V.
Swensweg 5
2031 GA Haarlem
Nyderlandai

arba

Teva Operations Sp. z.o.o
ul. Mogilska 80. 
31-546, Krakow
Lenkija

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB Teva Baltics
Molėtų pl. 5
LT-08409 Vilnius
Tel.: +370 5 266 02 03

Šis vaistas Europos ekonominės erdvės valstybėse narėse registruotas tokiais pavadinimais:

	Bulgarija
	Zaprinel plus

	Estija
	Perindopril/Indapamide Teva

	Prancūzija
	Perindopril /Indapamide Teva

	Airija
	Perindopril tosilate/Indapamide Teva

	Italija
	Perindopril e Indapamide Teva

	Latvija
	Perindopril/Indapamide Teva 2,5 mg/0,625 mg apvalkotās tabletes

	Nyderlandai
	Perindopril Tosilaat/Indapamide Teva 2,5 mg/0,625 mg, filmomhulde tabletten

	Lenkija
	Indix Combi

	Rumunija
	Perindopril Tosilat/Indapamidă Teva 2,5 mg/0,625 mg  comprimate filmate

	Slovėnija
	Perivol Combo 2,5 mg/0,625 mg filmsko obložene tablete




Šis pakuotės lapelis paskutinį kartą peržiūrėtas 2024-09-19.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.
[bookmark: _GoBack]

Atidžiai perskaitykite visą šį lapelį, prieš pradėdami vartoti vaistą, 


nes jame pateikiama Jums

Neišmeskite šio lapelio, nes vėl gali prireikti jį perskaityti.

Jeigu kiltų daugiau klausimų, kreipkitės į gydytoją arba vaistininką.

Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti 

Jeigu pasireiškė šalutinis poveikis 


(net jeigu jis šiame lapelyje nenurodytas), kreipkitės į

arba vaistininką. Žr. 4 skyrių.

Kas žinotina prieš vartojant Perindopril/Indapamide Teva 


 


3.


 


Kaip vartoti Perindopril/Indapamide Teva 


 


4.


 


Galimas šalutinis poveikis


 


5.


 


Kaip laikyti Perindopril/Indapamide Teva 


 


6.


 


Pakuotės turinys ir kita informacija

Perindopril/Indapamide Teva yra dviejų veikliųjų medžiagų, perindoprilio ir indapamido, derinys. Jis yra 


antihipertenzinis preparatas, vartojamas 


didelio kraujospūdžio ligai (hipertenzijai) gydyti


 


suaugusiems 


pacientams

Kam vartojamas Perindopril/Indapamide Teva?


 


Perindoprilis priklauso vaistų, vadinamų angiotenziną konvertuojančio fermento (AKF) inhibitoriais, 


grupei. Šie vaistai plečia kraujagy


sles, todėl širdžiai darosi lengviau varinėti jomis kraują. Indapamidas 


yra diuretikas. Diuretikai didina šlapimo išskyrimą per inkstus. Tačiau indapamidas skiriasi nuo kitų 


diuretikų, nes jis tik šiek tiek padidina išskiriamo šlapimo kiekį. Kiekviena iš š

mažina kraujospūdį, ir jų bendras poveikis reguliuoja kraujospūdį.

jeigu anksčiau besigydant AKF inhibitoriais Jums buvo tokių simptomų kaip švokštimas, veido arba 


li


ežuvio patinimas, stiprus niežėjimas ar sunkus odos 


iš


bėrimas, arba jei panašių simptomų (būklė, 


vadinama angioneurozine edema) Jums ar Jūsų giminaičiams buvo atsiradę kitomis aplinkybėmis;

jei sergate sunkia kepenų liga arba yra būklė, vadinama kepenų enc


efalopatija (degeneracine galvos 

jei sergate sunkia inkstų liga 


dėl kurios sumažėja inkstų aprūpinimas krauju (inkstų arterijos 


stenozė);

Jums atliekama dializė


 


arba kurios nors kitos rūšies kraujo filtracija. Priklausomai nuo dializei 


naudojamos įrangos, Perindopril/Indapamid

Teva Jums gali netikti

Pakuotės lapelis: informacija vartotojui   Perindopril/Indapamide Teva 2,5   mg/0,625   mg plėvele dengtos tabletės   p erindoprilio  tozilatas   /   i ndapamidas     Atidžiai perskaitykite visą šį lapelį, prieš pradėdami vartoti vaistą,  nes jame pateikiama Jums   svarbi informacija.   -   Neišmeskite šio lapelio, nes vėl gali prireikti jį perskaityti.   -   Jeigu kiltų daugiau klausimų, kreipkitės į gydytoją arba vaistininką.   -   Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti  (ne t tiems, kurių ligos požymiai yra tokie patys kaip Jūsų).   -   Jeigu pasireiškė šalutinis poveikis  (net jeigu jis šiame lapelyje nenurodytas), kreipkitės į   gydytoją  arba vaistininką. Žr. 4 skyrių.     Apie ką rašoma šiame lapelyje?   1.   Kas yra Perindopril/Indapamid e Teva ir kam jis vartojamas   2.   Kas žinotina prieš vartojant Perindopril/Indapamide Teva    3.   Kaip vartoti Perindopril/Indapamide Teva    4.   Galimas šalutinis poveikis   5.   Kaip laikyti Perindopril/Indapamide Teva    6.   Pakuotės turinys ir kita informacija       1.   Kas yra  Perindopril/Indapamide Teva ir kam jis vartojamas     Kas yra Perindopril/Indapamide Teva ir kam jis vartojamas?   Perindopril/Indapamide Teva yra dviejų veikliųjų medžiagų, perindoprilio ir indapamido, derinys. Jis yra  antihipertenzinis preparatas, vartojamas  didelio kraujospūdžio ligai (hipertenzijai) gydyti   suaugusiems  pacientams .      Kam vartojamas Perindopril/Indapamide Teva?   Perindoprilis priklauso vaistų, vadinamų angiotenziną konvertuojančio fermento (AKF) inhibitoriais,  grupei. Šie vaistai plečia kraujagy sles, todėl širdžiai darosi lengviau varinėti jomis kraują. Indapamidas  yra diuretikas. Diuretikai didina šlapimo išskyrimą per inkstus. Tačiau indapamidas skiriasi nuo kitų  diuretikų, nes jis tik šiek tiek padidina išskiriamo šlapimo kiekį. Kiekviena iš š ių veikliųjų medžiagų  mažina kraujospūdį, ir jų bendras poveikis reguliuoja kraujospūdį.       2.   Kas žinotina prieš vartojant Perindopril/Indapamide Teva     Perindopril/Indapamide Teva   vartoti  draudžiama :   -   jeigu yra alergija (padidėjęs jautrumas) perindopriliui , bet kuriam kitam AKF inhibitoriui,  indapamidui, bet kokiam kitam sulfonamidui arba bet kuriai pagalbinei  šio vaisto  medžiagai  (jos  išvardytos 6 skyriuje) ;   -   jeigu anksčiau besigydant AKF inhibitoriais Jums buvo tokių simptomų kaip švokštimas, veido arba  li ežuvio patinimas, stiprus niežėjimas ar sunkus odos  iš bėrimas, arba jei panašių simptomų (būklė,  vadinama angioneurozine edema) Jums ar Jūsų giminaičiams buvo atsiradę kitomis aplinkybėmis;   -   jei sergate sunkia kepenų liga arba yra būklė, vadinama kepenų enc efalopatija (degeneracine galvos  smegenų liga);   -   jei sergate sunkia inkstų liga  dėl kurios sumažėja inkstų aprūpinimas krauju (inkstų arterijos  stenozė);   -   jei  Jums atliekama dializė   arba kurios nors kitos rūšies kraujo filtracija. Priklausomai nuo dializei  naudojamos įrangos, Perindopril/Indapamid e   Teva Jums gali netikti ;  

